ജീവിതത്തില് രണ്ടു വഴികളിലേക്ക് നാഗചൈതന്യയും സാമന്തയും കഴിഞ്ഞ ഏതാനും നാളുകളായി സമൂഹ മാദ്ധ്യമങ്ങളിലെ ചര്ച്ചാവിഷയമാണ് തെന്നിന്ത്യന് താരങ്ങളായ സാമന്തയും നാഗചൈതന്യയും തമ്മിലുള്ള വിവാഹമോചന വാര്ത്ത. എന്നാല് ഇത്തരം അഭ്യൂഹങ്ങളോട് ഇരുവരുംപ്രതികരിച്ചിരുന്നില്ല. ഇപ്പോഴിതാ തങ്ങള് വിവാഹബന്ധം വേര്പ്പെടുത്തുന്നുവെന്ന് ഔദ്യോഗികമായി അറിയിച്ചിരിക്കുകയാണ് താരങ്ങള്. സമൂഹമാദ്ധ്യമം വഴിയാണ് ഇരുവരും ഈ വിവരം പ്രേക്ഷകരെ അറിയിച്ചത്. എല്ലാ സുമനസുകള്ക്കും... ഒരുപാട് ആലോചനകള്ക്കും ചിന്തകള്ക്കും ശേഷം ഞങ്ങള് വേര്പിരിയാന് തീരുമാനിച്ചു. ഒരു ദശാബ്ദത്തിലേറെ നീണ്ട സൗഹൃദം ഞങ്ങളുടെ ഭാഗ്യമാണ്, അത് ഞങ്ങളുടെ ബന്ധത്തിന്റെ കാതലായിരുന്നു. ഞങ്ങള്ക്കിടയില് എല്ലായ്പ്പോഴും ഒരു പ്രത്യേക ബന്ധം നിലനില്ക്കുമെന്ന് വിശ്വസിക്കുന്നു. ഞങ്ങളുടെ ആരാധകരോടും അഭ്യുദയകാംക്ഷികളോടും മാദ്ധ്യമങ്ങളോടും ബുദ്ധിമുട്ടുള്ള ഈ സമയത്ത് ഞങ്ങളെ പിന്തുണയ്ക്കാനും മുന്നോട്ട് പോകാന് ആവശ്യമായ സ്വകാര്യത നല്കാനും അഭ്യര്ത്ഥിക്കുന്നു. എന്നാണ് ഇരുവരും പോസ്റ്റില് കുറിച്ചത്. 2017 ഒക്ടോബര് ആറിനാണ് നാഗചൈതന്യയും സാമന്തയും തമ്മില് വിവാഹിതരായത്. സാമൂഹ്യ മാദ്ധ്യമങ്ങളില് തന്റെ പേരില് നിന്നും അക്കിനേനി എന്ന ഭാഗം ഒഴിവാക്കിയിരുന്നു സാമന്ത. ഇതോടെയാണ് നാഗചൈതന്യയും സാമന്തയും വേര്പിരിയുന്നുവെന്ന് അഭ്യൂഹങ്ങള് വന്നത്. അതേസമയം ജീവനാംശമായി നാഗചൈതന്യയും കുടുംബവും നല്കാനിരുന്ന 200 കോടി രൂപ സാമന്ത നിരസിച്ചതായാണ് റിപോര്ട്ടുകള്. നാഗചൈതന്യയില് നിന്നോ കുടുംബത്തില് നിന്നോ ഒരു രൂപ പോലും തനിക്ക് വേണ്ടെന്നാണ് സാമന്ത അറിയിച്ചത്.